PATVIRTINTA

Vilniaus Petro Vileišio progimnazijos

direktoriaus 2018 m. birželio 29 d.

įsakymu Nr. V-426

**VILNIAUS PETRO VILEIŠIO PROGIMNAZIJOS MOKINIŲ ATLEIDIMO NUO MENŲ (DAILĖS, MUZIKOS, ŠOKIO), KŪNO KULTŪROS PAMOKŲ (AR JŲ DALIES) TVARKOS APRAŠAS**

1. Vilniaus Petro Vileišio progimnazijos mokinių atleidimo nuo dailės, muzikos, šokio ir kūno kultūros pamokų tvarkos aprašas parengtas vadovaujantis 2017–2018 ir 2018–2019 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo ir mokslo ministro 2017 m. birželio 2 d. įsakymu Nr.V-446, 2017–2018 ir 2018–2019 mokslo metų pagrindinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2017 birželio 2d. įsakymu Nr.V-442, Vilniaus Petro Vileišio progimnazijos 2017–2018 ir 2018–2019 mokslo metų ugdymo planais, patvirtintais Vilniaus Petro Vileišio progimnazijos direktoriaus 2017 m. rugpjūčio 31 d. įsakymu Nr. V-433.

2. Mokinys gali būti atleistas nuo menų ir kūno kultūros pamokų, kai pamoka pagal tvarkaraštį yra pirma arba paskutinė ir jei mokinys:

2.1. mokosi dailės, choreografijos, muzikos, menų, sporto mokyklose ar pagal kitas neformaliojo vaikų švietimo programas ir pristato tai įrodančius dokumentus;

2.3. per einamuosius mokslo metus yra tarptautinių, nacionalinių olimpiadų ar konkursų nugalėtojas ir pristato tai įrodančius dokumentus.

3. Atleistas nuo pamokų mokinys turi atsiskaityti atlikdamas mokytojo numatytas užduotis, kurios vertinamos pažymiu.

4. Pirmos ir paskutinės pamokos nelankymo mokytojas nežymi elektroniniame dienyne.

5. Atleidimo nuo menų ir kūno kultūros pamokų procedūra:

5.1.Tėvai (globėjai) dalyko mokytojui arba administracijai teikia nustatytos formos prašymą (1 priedas) progimnazijos direktoriaus vardu, pažymą/pažymėjimą apie lankomą mokyklą ar neformaliojo vaikų švietimo programą per mėnesį nuo I arba II pusmečio pradžios.

5.2. Dalyko mokytojas susipažįsta su neformaliojo vaikų švietimo programa. Atsižvelgdamas į neformaliojo vaikų švietimo programos ir bendrųjų programų dermę, rekomenduoja atleisti mokinį nuo privalomų pamokų (ar jų dalies) lankymo apie tai pažymėdamas prašyme bei nurodydamas mokinio atsiskaitymo laiką pagal jo tvarkaraštį.

5.3. Dalyko mokytojas kuruojančiam vadovui pateikia tėvų prašymus, o šis koordinuoja atleidimo nuo pamokos procesą bei informuoja mokinio klasės vadovą apie priimtą sprendimą.

5.4. Mokinys nuo privalomojo pamokų lankymo atleidžiamas progimnazijos direktorės įsakymu, atleisto nuo pamokų mokinio saugumą užtikrina tėvai (globėjai).

5.5. Su direktorės įsakymu mokinio tėvai (globėjai) supažindinami išsiunčiant jiems pranešimą elektroniniame dienyne.

6. Mokinių tėvų prašymai bei pažymos saugomos iki mokslo metų pabaigos. Už jų saugojimą atsakingas menų (dailės, muzikos, šokio), kūno kultūros mokytojus kuruojantis vadovas.

7. Mokiniui, pažeidusiam mokytojo nurodymus, nesilaikančiam mokinio elgesio taisyklių, ignoruojančiam atsiskaitymus, atleidimas gali būti atšauktas. Tokiu atveju mokinys privalo lankyti dalyko pamokas iki mokslo metų pabaigos.

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų / globėjų vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefonas, el. paštas)

Vilniaus Petro Vileišio progimnazijos

direktorei

## PRAŠYMAS

**DĖL ATLEIDIMO NUO PAMOKOS**

\_\_\_\_\_\_\_\_\_\_\_\_\_\_\_\_\_\_

(data)

### Vilnius

Prašau mano *(sūnų, dukrą)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(reikiamą pabraukti) (vardas, pavardė, klasė)

atleisti nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamokos, kadangi mokosi (lanko)

(dailės, muzikos, kūno kultūros (įrašyti reikiamą dalyką ir nurodyti kelinta pamoka))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(įrašyti mokyklos pavadinimą)

Užtikrinu, kad su Vilniaus Petro Vileišio progimnazijos atleidimo nuo pamokų tvarkos aprašu esu susipažinęs (-usi) ir žinau, kad tėvams tenka atsakomybė už vaiko saugumą tais atvejais, kai mokinys atleidžiamas nuo pirmos ar paskutinės pamokos. Žinau, kad už mokinio elgesio taisyklių nesilaikymą ir atsiskaitymų ignoravimą/neatsiskaitymą mokiniui gali būti atšaukta galimybė būti atleistam nuo dalyko pamokos iki mokslo metų pabaigos.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vieno iš tėvų / globėjų vardas, pavardė)